P. Farkas, poslanec: (2004-09-23):
V tejto súvislosti sme sa dohodli a chcem predkladať v mene skupiny poslancov pozmeňujúci návrh, ktorý rieši tento problém a vyníma spod správy Štátnej pokladnice rozpočtové a príspevkové organizácie, ktoré sú založené vyššími územnými celkami. O tejto otázke hovoril aj pán kolega Šulaj a tento môj návrh sčasti reaguje aj na ten problém, čo on vyzdvihol. Teda v čl. II v bode 2 v § 2 ods. 2 vypustiť „písmená j) a k)“ a „písmeno l)“ označiť ako „písmeno j)“. Takto vynímame spod správy Štátnej pokladnice rozpočtové a príspevkové organizácie založené vyššími územnými celkami. Na túto zmenu, ak ju prijmeme, bude reagovať bod 2, 4, 5 a 6 môjho pozmeňujúceho návrhu, ktoré znejú: V čl. II v bode 1 v § 2 ods. 2 v novooznačenom písm. j), v doterajšom bode l, nahradiť slová „písmená a) až k)“ slovami „písmená a) až i)“. Teda vypadli príspevkové a rozpočtové organizácie založené vyššími územnými celkami. Bod 4. V čl. II doterajší bod 7 vládneho návrhu nahradiť týmto novým znením: V § 8 ods. 1 sa vypúšťajú slová „vyšší územný celok, rozpočtová organizácia vyššieho územného celku a príspevková organizácia vyššieho územného celku, Slovenská televízia, Slovenský rozhlas“ a slová „rozpočtovej kapitoly Štátny dlh“ a za slovami „pokladničná správa“ sa vypúšťa čiarka a slová „rozpočtovej kapitoly Súhrnný finančný vzťah k obciam a vyšším územným celkom.“ Návrh pod bodom 5. V čl. II za doterajší bod 9 vládneho návrhu vložiť nové body tohto znenia: Bod 10. V § 9 ods. 1 sa za slová „Slovenskej republiky“ vkladá čiarka a slová „vyšší územný celok“. 11. V § 9 ods. 2 sa na konci pripájajú tieto slová: „s výnimkou vyššieho územného celku, ktorý predloží rozpočet klienta do konca januára príslušného rozpočtového roka“. A posledná zmena, ktorá súvisí s prvým bodom, o ktorom som hovoril, je v čl. II za doterajší bod 17 vládneho návrhu navrhujeme doplniť nový bod tohto znenia: V § 23a ods. 2 sa za slovom „škola“ vypúšťa čiarka a slová „príspevková organizácia vyššieho územného celku“. To je ten komplex návrhov, ktorý súvisí s tým prvým bodom. Ďalším problémovým okruhom je vzťah Štátnej pokladnice k Slovenskej televízii a Slovenskému rozhlasu. Vychádzajúc z toho, že samostatné kapitoly štátneho rozpočtu Slovenského rozhlasu a Slovenskej televízie boli zrušené zákonom č. 442/2003 Z. z., vzhľadom na to, že tieto verejnoprávne inštitúcie sú dosiaľ vymedzené ako klienti Štátnej pokladnice, vzniká problém s dôsledným uplatňovaním príslušných ustanovení zákona o Štátnej pokladnici. Takýto legislatívny nesúlad spôsobuje Ministerstvu kultúry Slovenskej republiky, prostredníctvom ktorého má Slovenský rozhlas a Slovenská televízia čerpať schválené finančné prostriedky na rok 2004, značné komplikácie a práve preto teraz predkladám návrh, ktorý rieši tento problém. V bode 2 našich pozmeňujúcich návrhov, v čl. II v bode 1 v § 2 ods. 2 v novooznačenom písmene j), v doterajšom písmene... Pardon, pod bodom č. 3 v čl. II ods. 2 za bod 6 vládneho návrhu vložiť nové body 7 a 8 tohto znenia: v § 6 ods. 2 písm. a) sa vypúšťajú slová „Slovenskej televízie, Slovenského rozhlasu“ a v bode 8 v § 7 ods. 4 písm. b) znie: „Vyšší územný celok je transfer zo štátneho rozpočtu.“ To sú tie dva okruhy problémov, o ktorých som hovoril. S touto mojou iniciatívou súvisí aj zmena hlasovania o pozmeňujúcich a doplňujúcich návrhoch, ktoré sú zapracované do spoločnej správy. Tak vynímam na osobitné hlasovanie body 43, 44, 45 a 48, ktoré sčasti riešia tento problém, ale nie dokonale. Gestorský výbor ich odporúča schváliť, ale potom vás žiadam, aby ste neschvaľovali tieto body, ale schválili pozmeňujúci návrh, ktorý som vám teraz predložil v mene 18 poslancov Národnej rady. Ďakujem vám pekne.